শওকত আলী : বিশ্ববিদ্যালয়ে ভর্তি হওয়ার পর আমার আউট বই পড়ার প্রবণতা বেড়ে গেল সাংঘাতিক। সে-সময়ে মানিক বন্দ্যোপাধ্যায়, তারাশঙ্কর বন্দ্যোপাধ্যায়, নারায়ণ গঙ্গোপাধ্যায় এঁদের তিনজনের লেখা আমার ভীষণ ভালো লাগত। ওঁদের গল্প যখন আমি পড়তাম, তখন আমার ভালো লাগত, এ-কথা যেমন ঠিক, কিন্তু আমার মনে হতো, – নাহ্, আমি ওঁদের মতো লিখব না। আমি লিখব আমার নিজের মতো করে। আমি আমার মতো গল্প লেখার চেষ্টা করেছি, কতটুকু পেরেছি তা জানি না।